Bicajra pattantak az emléktúrázók - Makó Híradó
Gajáta Fanniaccess_time2016. április 16., 07:24
50 kilométeres Návay-emléktúrát szervezett a Makói Természetbarát Sportegyesület. A távval Földeákot és Óföldeákot is érintették. Utóbbi településen az egykori Návay-kastély helyszínét is meglátogatták. Mendei Árpád, a túra szervezője elmondta, mindenképpen útnak indultak volna, hiszen több mint 20 éve, rendszeresen kerékpároznak közelebbi és távolabbi helyszínekre.
– Mivel az idei esztendőt Návay-emlékévnek nyilvánították, így összekapcsoltuk a tavaszi kerékpártúránkat ezzel az eseménnyel – mondta a szervező. – Ezért is megyünk Földeákra és Óföldeákra.
Zsiga Andrásné is a 10 fő között volt, akik elindultak az emléktúrára. Ibolya elmondta, a kerékpározás nem áll tőle távol, egykori szegedi munkahelyére is a kétkerekvel ment, már amikor az időjárás azt engedte.
– Rendszeresen részt veszek ilyen programokon, mert amikor csak lehet, a bicajozást választom – mondta a hölgy. – A városon belül is mindenhová kerékpározok, hiszen Makón ezzel a legegyszerűbb eljutni bárhová.
A hölgy elárulta, a Návay-kastélyt is ismeri, mivel az első és második osztályt ott végezte el.
folder_openTagged in: Földeák, kerékpár, Óföldeák
Előző hír Előző hír Fejbe rúgta barátját
Következő hír Következő hír Kiszombornál csípték meg a BMW-t